OpenLLM-France/wikimedia huggingface dataset:
# Sukaldaritza liburua/Errezetak/Arkume saiheskia bexamelan bildua

ARKUME SAIHESKIA BEXAMELETAN BILDUAK
10 saiheskirentzat.

## OSAGAIAK

* Hezurdun arkume saiheskia: 10.
* Gatza.
* Ekilore olioa: 200 ml. saiheskia frijitzeko eta erretilua margotzeko.
* Gatza.
* Estaltzeko bexamel saltsa fina: 500 ml esnerekin eta 55 g. irin eta gurinarekin.
* Arrautza eta ogi birrindua: Birrineztatzeko.

## PRESTAKETA

* Arkume sahieskiak koipe gehiegi badu kendu. Ondoren hezurra zuritu, horretarako labana batekin arraskatu lehenik eta trapu baten laguntzaz ondoren hezurra zuritu. Haragiak soberan duen koipea kendu.
* Gatza eman, eta zartagin batean su bizian denbora laburrean frijitu.
* Kazola batean bexamel zuria prestatu eta beroan, arkume saiheskia hezurretik helduta bertatik pasa eta estali ondoren, koipez margotutako erretilu batean hozten utzi.
* Hoztu ondoren, arrautza eta ogi birrinduetan pasatu frijitu aurretik.

## OHARRAK

* Bexamel zuria egin orduko azkar pasa behar dira saiheskiak; bestela, saltsa loditu eta ez du estalkia egoki egiten.
# Sukaldaritza liburua/Errezetak/Arrain salda

ARRAIN SALDA
2 LITRO SALDA INGURU LORTZEKO

## OSAGAIAK

* Ura: 4 litro.
* Arrain zuriaren hezurra eta burua: 1 kg.
* Arrozetako ganba edo itsaski burua: 100 g.
* Tipula: 1 zuritu eta erdibitu.
* Porruaren berdea: 1.
* Azenarioa: 1.
* Perrexila: Sorta txiki bat.
* Ardo zuria: 100 ml.
* Gatza.

## PRESTAKETA

* Marmita batean ura, ardo zuria, arrain hezurrak, buruak eta ganba zanpatuak sartu.
* Porruaren berdea, azenarioa eta perrexilarekin sorta bat osatu, listariarekin lotu eta tipularekin batera marmitan sartu.
* 30 minutuz egosi. Txino batetik iragazi eta puntuan jarri.

## AHOLKUAK

* Salda gardena izateko, osagaiak marmitan kontu handiarekin sartu behar dira, eta irakinaldiak su motelean izan behar du. Iragazteko garaian ere kontu handia erabiliko dugu.
# Sukaldaritza liburua/Errezetak/Arkume izterra labean barazkiekin

Errezeta-liburuaren parte. Arkume izterra labean barazkiekin

## Osagaiak

3 pertsonarentzako osagaiak:
* Arkume izterra.
* Erromeroa sorta.
* Tipula bat.
* Brokoli buru bat.
* Dozena erdi orburu .
* Irina .
* Oliba olio birjina.
* Gatza.

## Pausoak

Lehenik, barazkiak prestatuko ditugu. Horretarako, lapiko bat urez bete, eta irakiten jarri; lapikoan egosi brokoli a, aurretik zatituta, 15 bat minutuz. Ur hotzetan freskatu, eta gorde.
Berriro lapikoa urez bete, eta irin koilarakada pare bat eta gatz pittin bat bota. Sutan jarri berotzen, irakin arte. Bitartean, orburu ei lehen orriak kenduko dizkiegu, beldurrik gabe. Zuztarrak, berriz, moztu gabe zuritu, findu arte. Berdin egin beste orburu ekin, eta punta aldea ere ondo moztu orburu bakoitzari. Ur irakinetara bota, eta 20 bat minutuz irakiten eduki. Sua itzali, eta surtan utzi epeldu arte; ondoren, atera eta gorde.
Labea berotzen jarri, eta arkume izterra laberako erretilu batean jarri. Oliba olio pixka bat gainetik bota, ur zorrotada bat eta tipula puska handitan, eta gatz pittin bat ere bai.
Labea ondo berotua dagoenean, arkume a sartu, eta ordu eta erdiz 180 gradutan eduki erretzen. Egosaldi erdian buelta eman izterrari, bi aldeetatik ondo erre dadin.
Azkenik, barazkiak ipini erretilu baten buelta guztian, eta, erdian, arkume izterra bere zukuarekin batera.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/17
# Sukaldaritza liburua/Errezetak/Arkumea txilindron eran

ARKUMEA TXILINDRON ERARA
MAHAIKIDEAK: 4.

## OSAGAIAK

* Piper txorizeroa: 5 aleren pulpa xehatua.
* Arkumea: 1200 g. koipez garbitu eta karratuetan.
* Gatza.
* Oliba olio birjina: 70 ml.
* Baratxuria: 5 xerratu.
* Tipula: 1 xehatu..
* Tomate naturala : 1 zuritu eta dadotan.
* Ardo zuria: 100 ml.
* Ura edo salda zuria: 1 l.

## PRESTAKETA

* Piper txorizeroak bezperatik, hazirik gabe beratzen jarri ur epeletan. Beste aukera, azken momentuan egosaldi bat ematea. Mamia kendu eta xehatua.
* Arkume haragia gatzatzu eta kazola batean 2 koilarakada oliorekin su bizian kolorea eman, eta bertatik erretiratu.
* Kazola honetan su motelagoan eta olio gehiagorekin lehenik baratxuria gorritu eta ondoren tipula gehitu , poliki poliki kozinatu gorritu arte, jarraian tomatea nahastu eta utzi su motelean 10 minutuz, arkumea eta ardo zuria gehitu, hau murriztutakoan, piper txorizeroaren pulpa eta salda gehitu, 30 minutuz irakiten eduki haragia bigundu bitartean. Gatza eman.

## AHOLKUAK

* Izen berarekin errezeta desberdin ugari aurki genitzake.
# Sukaldaritza liburua/Errezetak/Arrain zopa

ARRAIN ZOPA

## OSAGAIAK

* Baratxuria: 2 xerratu.
* Oliba Olio birjina: 50 ml.
* Tipula: 1 dadotan.
* Azenarioa: 1 dadotan.
* Porrua: 1 dadotan.
* Oliba Olio birjina: 50 ml.
* Gatza.
* Arrain salda: 4 l.
* Zopako ogia: 100 g xerratua.
* Tomate saltsa: 150 ml.
* Brandya: 50 ml.
* Ezpeletako piperrauts gozoa: 10 g.
* Ganba zuritua eta salteatu: 200 g.
* Muxila lurrunetan: 16 pieza.
* Arrain birrindua: Salda egiteko erabili duguna.

## PRESTAKETA

* Kazola batean su motelean oliba olioarekin baratxuria jarri. Gorritzen hasitakoan, beste barazkiak gehitu.
* Barazkiak gorritutakoan, zopako ogia, tomate saltsa eta Ezpeletako piperrautsa nahasi, jarraian arrain salda gehitu eta 40 minutuz su eztian egosi.
* Irabiagailuarekin birringu eta iragazki txinotik pasa.
* Irakinaldi bat eman, gazitu, brandya eta hornigaiak gehitu.

## AHOLKUAK

* Hornigaiak ( muxilak, ganbak...) jateko garaian gehitu behar zaizkio.
* Garai batean zopa hau ez zen irabiatzen eta ogi zatiekin aurkezten zen.
* Arrain salda zaporetxu bat egitea giltzarri da zopa honetan.
# Sukaldaritza liburua/Errezetak/Arrai zabala saltsa berdean

ARRAI ZABALA SALTSA BERDEAN PATATEKIN
MAHAIKIDEAK: 4

## OSAGAIAK

* Oliba olio birjina: 75 ml.
* Tipula: 1/2 xehatu.
* Baratxuria: 4 xehatu.
* Perrexila: Sorta txiki bat xehatu.
* Patata egosia: 2 , zuritua eta xerretan edo "panaderan".
* Arrai zabala: 1 kg. azalik gabe garbitua.
* Irina: Arraia estaltzeko.
* Ardo zuria: 50 ml.
* Arrai salda edo ura: 250 ml.
* Gatza.

## PRESTAKETA

* Oliba olioa kazola zabal batean su baxuan tipularekin jarri.
* Tipula erdi eginik dagoenean baratxuria eta perrexilaren erdia gehitu.
* Pitin bat sueztitu ondoren, patata egosia, kazolaren azpialdean jarri eta irinetan pasatutako arraia gainean jarri.
* Ardo zuriarekin lehenik eta saldarekin ondoren busti.
* Su baxuan 3-4 minutu egosi, kazola poliki-poliki mugituz.
* Amaitzeko perrexilaren beste erdia jarri gainetik eta gatzarekin ondu.

## AHOLKUAK

* Nahi izatera patatak gordin daudenean xerratu eta saltsa berdean egosi daitezke arraia gehitu aurretik.
* Errezeta honi, txirlak, muskuilu ilarrak, zainzuri puntak, arrautza egosiak.... gehitzerik dago.
* Kontu eduki arrai zabalak oso freskoa izan behar duela, bestela amoniako edo txiza moduko lurrin bat eduki bai dezake.
* Egosteko garaian ere kontu handia eduki gehiegi lehortu ez dadin.
# Sukaldaritza liburua/Osagaiak

* Sukaldaritza Liburua
* Teknikak · Osagaiak · Prestaketak · Gozogintza · Truko eta Aholkuak · Tresneria ·Glosarioa · Errezetak
* Arrainak
* Arrautza
* Arroza
* Azukrea
* Barazkiak
* Belar usaintsuak
* Esnea eta esnekiak
* Espeziak
* Fruta freskoa
* Fruitu lehorrak eta pasak
* Gatza
* Gazta
* Gelatina
* Hongailuak
* Irinak
* Itsas belarrak
* Itsaskiak
* Koipeak
* Legamia
* Lekaleak, eltzekariak edo egoskariak
* Haragia:Ardikia eta Ahuntz azienda
* Haragia:Barraskiloa
* Haragia:Behikia
* Haragia:Ehiza
* Haragia:Hegaztiak
* Haragia:Untxia
* Haragia:Txerrikia
* Perretxikoak eta onddoak
* Txokolatea
* Ura
* Zerealak
# Sukaldaritza liburua/Errezetak/Totopoak

TOTOPOAK

## OSAGAIAK

* Tortillak egiteko arto irina: 175 g.
* Gatza: 3 g.
* Ur beroa: 150 ml. bitarte.
* Ekilore olioa: Totopoak frijitzeko.

## PRESTAKETA

* Ura berotuko dugu 40ªC-50ºC-tan.
* Pertz batean arto irina gatzarekin jarri. Ura poliki poliki gehitzen joan eskuarekin lantzen dugun bitartean. Eskuetan itsatsiko ez den ore bat lortu arte landu, 5 minutu inguru. Zapi busti batekin estali eta 10 minutuz bere horretan utzi.
* Ore honekin, 80 g.-ko bolak egin, plastiko gardenarekin eta arrabolarekin edo prentsa batekin ahalik eta finen zabaldu. Jarraian zartagin edo plantxa bero batean alde bakoitzetik minutu bat egosi.
* Ohol baten gainean eta labana baten laguntzaz, tortilla hauek hirukietan, karratuetan edo nahi dugun forman moztu.
* Ekilore olio berotan (182ºC inguru) minutu batez frijitu.
* Paper xurgatzailea duen erretilu batera atera eta hor gatza eta nahi badugu piperrautsarekin ondu.

## AHOLKUAK

* Tortillak egiteko irina berezia da, nixelatua, artoa irin bihurtu aurretik karearekin egositakoa izaten da.
* Ur beroak almidoia askatu eta orea hobeto egin dadin laguntzen du.
* Natxoak prestatzeko guakamolearekin , gaztarekin edo beste jaki ugarirekin zerbitzatzen dira.
* Totopoak soberan eta hoztuak geratzen diren tortillekin prestatzen dira normalean.
# Sukaldaritza liburua/Errezetak/Tripaki, behi mutur, edo txerri hanka egosiak

TRIPAKI, BEHI MUTUR EDO TXERRI HANKA EGOSIAK

## OSAGAIAK

* Behiki mutur, tripaki edo txerri hanka: 1 eta 2 kg. bitarte.
* Tipula: 1 zuritu eta erdibitu.
* Porrua: 1 garbia.
* Azenarioa: 1 garbia.
* Perrexila: Sorta txiki bat ongi garbitua.

## PRESTAKETA

* Haragia uretan ondo garbitu eta 5 minutuz zuritu.
* Barazkiak garbitu eta tipularekin izan ezik besteekin barazki-sorta osatu.
* Kazola handi edo presio eltze batean barazki-sorta, tipula eta gatz-ur hotzarekin irakiten jarri. Haragia ongi egosteko denbora dezente behar izaten du, kazola normalean 2 ordutik gora. Presio eltzean 30 minutuz egosi eta ondoren ikusi denbora gehiago behar duen.
* Haragia egosita dugunean uretatik atera eta hozten utzi. Barazkiak eta salda gorde.

## AHOLKUAK

* Gaur egun haragi mota hau oso garbi saltzen dute eta uretan garbitzea nahiko izaten da.
* Egosita ere saltzen dira.
# Sukaldaritza liburua/Errezetak/Tuterako kukuluak brie gazta eta txipiroiekin

Errezeta-liburuaren parte. Tuterako kukuluak brie gazta eta txipiroiekin

## Osagaiak

4 pertsonarentzako osagaiak:
* 6 Tuterako kukulu
* 6 txipiroi fresko
* Brie gazta zati bat
* Tipulin a sorta bat
* Oliba olio birjina
* Sagardo ozpina
* Modena ozpina
* Gatza

## Pausoak

Lehenik, txipiroiak garbituko ditugu, eta ondoren, gorde. Gero, tipulin ak puxka txikietan moztu; zartagin batean, oliba olio zorrotada batekin, su ertainean 15 minutuz erregosi.
Ondoren, sutik atera eta katilu batean gorde. Brie gazta , behi gazta da, baina Frantziakoa. Gazta hori pare bat zentimetroko xaflatan moztu.
Ondoren, ozpin-olioa prestatuko dugu. Horretarako, ontzi batean jarri sagardo ozpin koilarakada bat, eta modena ozpin beste koilarakada bat. 6 koilarakada oliba olio gehitu, eta gatz pitin bat ere bai. Guztia ongi nahastu.
Tuterako kukulu bakoitza lau pusketatan moztu, eta erretilu batean kokatu. Gatz pitin bat bota kukulu bakoitzari. Txipiroiak hartu, eta banan-banan erditik moztu. Zartagin zabal bat berotzen jarri, eta bertan txipiroiak frijituko ditugu.
Txipiroiak frijituak ditugunean, aurrez prestaturik dugun tipulin a gainetik bota eta sua itzali. Brie gazta kukuluen gainetik zabaldu eta gainetik txipiroi beroak zalbadu.
Bukatzeko, ozpin-olioz ongi busti kukulu eta entsaladako osagai guztiak. Prest dugu entsadala mahaira zerbitzatzeko.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/8
# Sukaldaritza liburua/Errezetak/Tuterako orburuak txerri solomo, kalabazin eta curryarekin

Errezeta-liburuaren parte.

## Osagaiak

4 LAGUNENTZAT
* Dozena erdi orburu
* Kuiatxo handi bat
* 4 xerra txerri solomo
* 2 baratxuri ale
* Oliba olio a
* Gatza
* Curry hautsa

## Pausoak

1 Lapiko handi bat bete urez, erdira arte; bi koilarakada irin gehitu, eta ondo nahastu. Gatz pitin bat bota, eta sutan jarri irakin arte.
2 Bitartean, orburu ak zuritu, eta txortena moztu gabe zuritu. Orburu aren punta moztu pare bat zentimetro zabal. Ondoren, ur irakinetan sartu, eta irakiten eduki hogei bat minutuz.
3 Bitartean, kuiatxoa garbitu, eta tira luze eta finetan moztu, azal eta guzti. Zartagin batean, oliba olio zorrotada batekin, su bizian bost bat minutuz frijitu. Gorde.
4 Txerri xerrak tiretan moztu, eta ontzi batean ipini, gatz pitin bat bota, eta curry hautsa gehitu, bakoitzaren gustura. Oliba olio zorrotada bat ere bota. Guztia ongi nahastu. Hogei bat minutuz mantendu, curry zaporea har dezaten.
5 Orburu ak uretatik atera, eta laurdenetan moztu. Zartagin edo lapiko zabal batean, olio zorrotada bat ipini, eta baratxuri xehatua gehitu.
6 Gorritzen hasten direnean, txerri solomo xerrak gehitu, baita orburu egosiak eta kuiatxoa ere. Guztia bi minutuz su bizian frijitu, eta plateretan banatzeko prest izango dugu.
Gomendio bat: plater hau pasta fresko eta arrozarekin batera jateko ezin hobea geldituko zaigu.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/5
# Sukaldaritza liburua/Errezetak/Tortilla frantsesa

TORTILLA FRANTSESA
MAHAIKIDEAK: 4

## OSAGAIAK

* Arrautzak: 8
* Gatza.
* Piperbeltza.
* Perrexila: Sorta txiki 1 xehatu.
* Oliba olio birjina edo gurina: 25 g.

## PRESTAKETA

* Zartagin ertain bat erabili, 2 arrautzarekin eginiko tortillak egiteko.
* Zartagin bat sutan jarri koipearekin.
* Arrautzak binaka katilu batean irabiatu, gatza, piperbeltz eta perrexilarekin.
* Zartagina bero dagoenean, arrautza irabiatu eta zabaldu.
* Sua gutxitu eta sardexka baten laguntzaz, arrautza albo batetik eskatu eta kiribildu ilardi erdi baten forma emanez.
* Kontu handia izan arrautza gehiegi egin gabe.

## AHOLKUAK

* Tortilla egiteko zartagin egokia izatea garrantzizkoa da.
* Bestalde, su bizian egitea ez da komeni, arrautzak ez baitu lehortu behar.
# Sukaldaritza liburua/Errezetak/Trufazko txokolate tarta

Errezeta-liburuaren parte.

## Pausoak

1. Lehenik, bizkotxoa egiteko, labea berotzen jarri, 180 gradutan.
2. 2 ontzi hartu. Batean, arrautza gorringoak jarri; eta bestean, zuringoak. Gorringoetan, 4 koilarakada azukre gehitu; eta 5 minutuz etengabe irabiatu, eskuz edo makinaren laguntzaz.
3. Ondoren, arrautza zuringoak harrotzen hasiko gara. Horretarako, indartsu eta etengabe irabiatu, eta, gogortzen hastean, 2 koilarakada azukre gehitu; segi eragiten.
4. Erabat gogorra dagoenean, zuringoak gorringoetara gehitu, poliki. Koilara handi batekin, bi osagai horiek poliki-poliki nahastu.
5. Ondoren, 4 koilarakada irin gehitu, banan-banan, ahalik eta polikien nahastu dena, harrotasuna erabat galdu ez dezan.
6. Bizkotxorako labeko molde laukiluze bat hartu, eta gurinarekin ongi igurtzi gero, itsats ez dadin.
7. Ondoren, irin pixka bat gehitu, eta soberakina ongi kendu. Bizkotxo masa horra bota. Labean sartu, 25 bat minutuz. Labetik atera, eta hozten utzi.
8. Txokolatezko moussea prestatzeko, esne gainaren kantitate erdia erabiliko dugu lehenik. Lapiko batera isuri, eta sutan irakiten jarri.
9. Bitartean, txokolate beltza, azukre kantitate erdia eta gurina katilu batean jarri, estali, eta mikrouhinean minutu batez berotu. Adi: ez berotu denbora gehiagoz, erre egingo zaizu eta! Esne gainak irakiten duenean, katilu horretara gehitu, eta dena ongi nahastuz trufa masa lortuko dugu.
10. Hozten utzi, baina hozkailuan sartu gabe, 6 bat orduz.
11. Orain, erretilu bat hartu, eta oraindik erabili gabe dugun esnegaina isuri hara, eta ongi irabiatu azukrearekin. Horri, berriz, hoztua dugun trufaren masa erdia gehituko diogu. Guztia ongi nahasi.
12. Bizkotxoa erditik moztu, eta moussearekin bete; ondoren, gaineko estalkian ere moussea zabaldu; eta azkenik, gainean lehen gorde dugun trufa masaren erdia ipini, dena ongi estaliz.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/2
# Sukaldaritza liburua/Errezetak/Ttoro zopa

TTORO ZOPA
MAHAIKIDEAK: 6

## OSAGAIAK

Arrain saldarako
* Ura: 3 l.
* Tipula 1: Erdibitua.
* Azenarioa: 2 , garbitua eta osoan.
* Porrua: 1 garbitua eta osoan.
* Perrexila: Sorta txiki bat.
* Arraina zurien hezurra, burua, azala...( Legatza, kraba...): 600 g.
* Iltzea: 4 ale.
Arrain zoparako
* Tipula: 1 dadotan.
* Oliba olioa: 100 ml.
* Tomate saltsa lodia: 50 ml.
* Ardo zuria: Zurrusta motz 1.
* Ezpeletako piperrautsa : Koilarakada 1.
* Azafraia: 4 estigma.
* Arrai salda: 2 l.
Hornigaiak
* Itsas aingira: 450 g., ongi garbitua eta zatitua.
* Itsas zapoa: 450 g., ongi garbitua eta zatitua.
* Irina. Irineztatzeko.
* Oliba olioa birjina.
* Txipiroia: 300 g. garbitu eta karratuetan moztua.
* Muskuilua: 600 g. ondo garbituak.
* Txirla handia: 24.
* Zigala: 6.
* Ganba: 12.
* Ogi xerra frijituak, baratxuriarekin igurtziak

## PRESTAKETA

Arrain salda egiteko
* Lehenik arrain salda bat egin, horretarako jarri kazola batean ur hotza eta sartu bertan arrain burua, tipula, iltzea eta soka batekin bildua sorta moduan, azenarioa, porrua eta perrexila.
* Irakin 30 minutuz eta iragazi.
'Zoparen oinarria
* Kazola batean, tipula, olioarekin su baxuan jarri.
* Tipula goxatzean gehitu ardo zuria lehenik eta hau murriztutakoan tomate saltsa, Ezpeletako piperrautsa, azafraia eta arrain salda. Irakin 5 minutuz eta ondu.
Platera amaitzeko
* Arraina zatituak irinetan pasa, frijitu eta gorde.
* Txipiroiak gatzatu, salteatu eta gorde.
* Ogi xerrak frijitu eta baratxuriarekin igurtzi.
* Amaitzeko jarri zopa sutan eta bertaratu, txirlak , zigalak, eta muskuiluak.
* Irakin minutu bat, gehitu txipiroiak eta arraina. Itzali sua.
* Hemendik aurrera kazola zerbitzatzeko bitsadera eta burruntzalia bakarrik sartuko ditugu.
* Zerbitzatu ondoren jarri platera bakoitzaren gainean ogi xerra frijitu bat.

## AHOLKUAK

* Arraiak eta itsaskiak ez lehortzeko eta ez puskatzeko azken momentuan gehitu eta kazola ez barrutik mugitu.
* Txirlak eta muskuiluak lurrunetan eta apartean zabaldu daitezke izan dezaketen hondar eta oskol puskatu arriskua saihesteko.
# Sukaldaritza liburua/Errezetak/Tututxoak (Kanutiloak) kremaz beteak

TUTUTXOAK (KANUTILOAK) KREMAZ BETERIK
MAHAIKIDEAK: 20 tututxo inguru.

## OSAGAIAK

* Oliba olioa: 200 ml.
* Esnea: 200 ml.
* Irin ahula: 370 g. bahetu.
* Azukrea: 20 g.
* Gatz fina: Pitin bat.
* Ekilore olioa: Frijitzeko.
* Pastel krema: 500 ml.
* Azukre hautsa: 200 g.

## PRESTAKETA

* Katilu batean olioa, esnea, irina, gatza eta azukrea nahastu, bola bat osatuz. Bustitako trapu batekin estali eta 15 minutuz eduki.
* Arrabola baten laguntzaz, orea zabaldu, oso fin utzi arte.
* Pasta mozteko gailuarekin lehenik 25x24 cm.-tako karratu bat egin. Ondoren 2x25 cm.-ko tirak moztu.
* Tira hauekin metalezko moldeetan kanutoak osatu. Olioa oparo duen zartagin batean tututxoak frijitu kolorea emanez.
* Paper xurgatzailea duen erretilu batera atera eta hoztu ondoren kontu handiarekin metalezko moldeetatik banandu.
* Kremaz beteriko mahuka baten laguntzaz tututxoak bete.
* Amaitzeko glas azukrea zabalduko dugu gainetik.

## AHOLKUAK

* Frijitu ordez labean ere egin daitezke.
* Hostore pasta ere erabil daiteke tututxoak osatzeko. Kasu honetan labean eginez.
# Sukaldaritza liburua/Errezetak/Tripakiak

TRIPAKIAK
MAHAIKIDEAK: 6

## OSAGAIAK

Tripakia egosteko
* Txahal tripaki: 1500 g. inguruko txahal urdai bat.
* Tipula: 1 zuritu eta erdibitu.
* Porrua: 1 garbia.
* Azenarioa: 1 garbia.
Saltsa egiteko
* Txorizo freskoa: 250 g.
* Pipermin lehorra: Xerra 1.
* Urdaiazpiko gazia: 150 g. dadotan.
* Piper saltsa: 400 ml.
* Tripaki salda. 200 ml.
* Gatza.

## PRESTAKETA

* Piper saltsa bat egin.
* Tripakiak ongi garbitu.
* Kazola normal edo presio eltze batean barazkiarekin gatz-ur hotzarekin irakiten jarri. Tripakiek ongi egosteko denbora dezente behar izaten dute, kazola normalean 2 ordutik gora.
* Tripakiak egosita ditugunean, 3x3 cm inguruko karratuetan moztu.
* Beste kazola batean pipermina, txorizoa eta urdaia erregosi.
* Soberan duen koipea erretiratu.
* Piper saltsa, salda eta tripakiak gehitu.
* Dena batera egosi, ongi bateratu eta goxatu arte.
* Gatza eman.

## AHOLKUAK

* Gaur egun tripakiak oso garbi saltzen dituzte eta uretan garbitzea nahiko izaten da. Garai batean ura eta ozpinarekin garbitzen ziren.
* Tripakiak, egosi eta zatituta ere saltzen dira, horrela erosiko bagenitu, plater hau prestatzea askoz errazagoa eta azkarragoa litzateke.
* Piper saltsaren ordez, tomate birrindua eta piper txorizeroaren mami xehatua erabili dezakegu.
# Sukaldaritza liburua/Errezetak/Tulipak

TULIPAK

## OSAGAIAK

* Gurina: 120 g.
* Azukre hautsa: 120 g.
* Zuringoa: 120 g.
* Irin ahula: 120 g bahetu.

## PRESTAKETA

* Pertz batean, hagatxoarekin zuringoa arinki irabiatu.
* Gehitu azukre hautsa eta eta irina poliki-poliki.
* Gurin urtua ere gehitu.
* Oinarri ez itsaskorra duen labeko erretilu batean, eta koilara batekin, zabaldu orea, menditxoak eginez.
* Busti koilara uretan, eta zabaldu menditxo horiek ahalik eta gehien.
* Egosi 170ºC-tara 10-11 minutu inguru.
* Labetik atera eta hoztu aurretik, flanera baten gainean jarri, habia forma izan dezan eta utzi hozten.

## AHOLKUAK

* Habia forma duen pasta fina dugu.
* Hoztuta dagoela, ezingo diogu formarik eman.
* Tulipen barruan, ohikoa da izozkiak zerbitzatzea.
# Sukaldaritza liburua/Errezetak/Zainzuriak barazki ozpin-olioarekin

Errezeta-liburuaren parte. Zainzuri ak barazki ozpin-olioarekin

## Osagaiak

4 pertsonarentzako osagaiak:
* Kilo bat zainzuri fresko
* Tipulin 1
* Piper gorria
* Piper berdea
* Perrexil
* Gatza
* Azukre koilarakada 1
* Oliba olio birjina
* Sagardo ozpina
* Modena ozpina

## Pausoak

Gaurko errezetarako, garai-garaiko produktua aukeratu dugu. Zainzuri ak erosterakoan, produktuaren freskotasunari kontu hartu behar diogu, baita haren lodierari ere: hatz lodiaren tamainakoak dira politenak.
Prestatzerakoan, zainzuri aren behealdean (zuztarraldean) bost bat zentimetroko pusketa moztuko dugu. Ondoren, patata k zuritzeko tresnarekin zainzuri a erditik behera ongi zurituko dugu. Lan hori ondo egitea komeni da, bestela jaterakoan haritxoak nabarituko baititugu. Ondo garbitu.
Urez beteriko lapiko handi bat sutan berotzen jarri, gatz eta azukre pixka batekin. Irakiten hastean, zainzuri ak bota bertara, eta 15 bat minutuz irakiten eduki. Sua itzali, eta bertan utziko ditugu hoztu bitartean, gutxi gorabehera pare bat orduz. Momentuan jan nahi baditugu, ordea, irakin denbora beste 10 bat minutuz luzatu beharko dugu.
Ozpin-olioa prestatzeko, tipulin a xehetu, baita piper berdea eta gorria ere, eta eraztun forman moztu, ahalik eta eraztun finenetan. Ontzi batean barazkiak jarri; bertara gatza gehitu, eta oliba olio aren zorrotada on bat (norberaren erara); baita modena eta sagardo ozpina ere. Guztia ongi nahastu. Kontuan hartu koilarakada olio botatzen dugun bakoitzeko ozpinetik bat bota behar dela. Gorde. Zainzuri ak uretatik atera, ondo lehortu, eta zerbitzatzeko erretilu polit batean jarri. Bukatzeko, gainetik ozpin-olioa botako dugu, eta perrexil hostoa jarri gainean.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/14
# Sukaldaritza liburua/Errezetak/Zainzuriak plantxan

ZAINZURIAK PLANTXAN
MAHAIKIDEAK: 4

## OSAGAIAK

* Zainzuriak: 24 lodi.
* Maldon gatza.
* Azukrea.
* Oliba olio birjina: 50 ml.

## PRESTAKETA

* Zainzuriak ongi garbitu eta zurigailuarekin kanpoko azal gogorra kendu.
* Jarraian, labanaren laguntzaz, zainzurien azpialdeko zuntz zati gogorra moztu.
* Seina zainzuriko 4 sorta osatu, eta hari batekin lotu.
* Jarri kazola zabal bat sutan gatz eta azukre pittin batekin.
* Murgildu bertan zainzuriak, eta egosi 8 minutuz, zainzuriaren loditasunaren arabera.
* Bitsadera batekin atera zainzuriak erretilu batera, haria moztu eta zabaldu.
* Olio pitin batekin plantxa bero batean zainzuriak bi aldetatik gorritu.
* Plater batean jarri eta maldon gatza, onddo edo barrengorri xafla gordinak eta oliba olioa gehitu gainetik.

## AHOLKUAK

* Zainzuriak, sortak osatu gabe ere, egos daitezke.
* Ozpin-olioa, maionesa saltsa edo bestelako saltsak ere erabil litezke hornigai moduan.